উগান্ডায় পা রাখার পরেই সেই দেশের মহিলা ভক্তরা নতুন কোচ সম্পর্কে উৎফুল্ল হয়ে বলেছিলেন, ‘‘এই কোচ সুদর্শন।’’ সেদেশের পত্রপত্রিকায় লেখা হয়েছিল সেবাস্তিয়ানকে দেখার জন্যই হয়তো এবার গ্যালারি ভরে উঠবে। কফি-প্রিয় উগান্ডার কোচের সামনে অগ্নিপরীক্ষা। চলতি বছরের সেপ্টেম্বরে আফ্রিকান নেশনস কাপের যোগ্যতাপর্বের ম্যাচ শুরু হতে চলেছে। তার আগে উগান্ডার আরও কয়েক জন অদেখা ফুটবলার ডাক পাবেন সেবাস্তিয়ানের ক্যাম্পে। সেবাস্তিয়ানের ডাক ফেরানো খালিদকে কি ফের ডাকা হবে? সাও তোমে এবং মালাউই-এর বিরুদ্ধে দুটো প্রীতি ম্যাচে না খেলে কি নিজের ক্ষতি নিজেই ডেকে আনলেন ইস্টবেঙ্গলের পাঁচ নম্বর জার্সিধারী? সেবাস্তিয়ান বলছেন, ‘‘আমি খালিদের উপরে নজর রাখব। ও কেমন খেলছে, সেটা দেখব। দেশের জন্য খালিদ খুবই গুরুত্বপূর্ণ সদস্য। আফ্রিকান নেশনস কাপের আগে আমি আরও একটা তালিকা তৈরি করব। তখন আবার খালিদের ডাক পড়বে।’’ নিন্দুকদের ভুল ভাঙানোর জন্য সেবাস্তিয়ানের এই কথাই যথেষ্ট।